
Fresca împotrivirii faţă de aşezarea evreilor în 
România. Hiper-bibliografia unei perspective 


Preambul (extras din raportul 

comisiei Wiesel) 

„Rădăcinile antisemitismului românesc se 
împletesc cu originile statului român modern 
şi cu apariția bogatei tradiţii culturale naţionale 
care a însoţit unirea principatelor, independen- 
ţa şi crearea României Mari. Antisemitismul 
care s-a manifestat în România între cele două 
războaie mondiale a crescut direct din semințe- 
le sădite în evenimentele majore ale dezvoltării 
țării începută la jumătatea secolului al XIX-lea. 
Din motive care puteau diferi de la o persoană la 
alta sau de la un grup la altul, în viaţa politică, 
culturală şi spirituală a societăţii româneşti au 
existat, în forme variate şi cu diverse intensităţi, 
puternice curente antisemite. Acestea au fost 
prezente în cea mai mare parte a secolului care 
a precedat ascensiunea la puterea a Partidului 
Naţional Creştin în 1937, instalarea dictaturii 
regale în 1938 şi a statului naţional-legionar 
condus de lon Antonescu în 1940 - cu alte cuvin- 
te, a secolului care a culminat cu Holocaustul 
[...]. Toate aceste guverne au reprezentat o 
continuitate esenţială cu ideile antisemite ro- 
mâneşti care îşi aveau originea în perioada de 
dinaintea primului război mondial [...]. Ceea ce 
a fost nou [...] nu a fost natura antisemitismului 
pe care ei l-au adoptat, ci faptul că antisemitis- 
mul a trecut din registrul expresiilor verbale şi 
al izbucnirilor ocazionale de violenţă, în cel al 
politicii guvernamentale şi al acţiunii de stat. [...] 
Chiar şi această modificare a politicii s-a făcut 
în cadrul unei continuităţi fundamentale cu 
ideile care fuseseră parte integrantă din discur- 
sul politic, intelectual şi spiritual al luptei din 
secolul XIX pentru crearea unui Stat românesc 
independent”. 

Această teză sintetizatoare, conform căru- 
ia reacţia faţă de aşezarea evreilor în România 
reprezintă „antisemitism”, a fost asumată de ofi- 
cialii statului român. Cei care au ţinut să scoată 
în evidenţă rădăcinile istorice ale evenimentelor 
din perioada 1938-1944 (probabil, ca să dea mai 
multă credibilitate acuzațiilor ce susţin preten- 
tiile de despăgubire) au săpat munca comisiei 
Wiesel, dinăuntru. Ei comiţînd aici, plenar, 
crima (conform legilor represive de combatere a 
antisemitismului) de a explica/justifica răspunsul 
românilor, la un veac de cotropire pre-palestini- 
ană. Ca să verifici riguros teza Comisiei Wiesel 
privind rădăcinile înfruntării, nu rămâne decât 
să consulți, minuţios, bibliografia rezistenţei, 
la care se face referire în paragraful reprodus 
mai sus. Nu am motive să cred că autorii noilor 
manuale de istorie (filosemită/anti-românească) 
vor face acest efort, prezentînd elevilor români 
întregul curs al „chestiunii evreieşti”. 


6.3. Hyperbibliografia unei 
perspective 


Mi-am propus deci să analizez validitatea 
acestor consideraţii, călătorind de-a lungul 
contenciosului istoric româno-evreiesc; şi să 
găsesc o formă expresivă de a expune poziţio- 
nările la care se referă citata sinteză a situaţiei, 
alcătuind o hyper-frescă bibliografică a reac- 
ţiei naţionalismului românesc faţă de „intruşii” 
evrei, explorabilă (prin Internet); formulă expli- 
cativă care să-mi ilustreze şi viziunea (expusă 
succint în capitolul anterior) privind organizarea 
spaţiilor informaţionale complexe, folosind 
tehnologia tele-informatică. Am organizat ca 
sub-spaţiu explorabil din fresca naţionalismului 
românesc, hyperperspectiva celor care s-au 
împotrivit penetrării străinilor (retro-acuzaţi azi 
de „xenofobie” sau „antisemitism”). Abordarea 
longitudinală, de-a lungul fenomenelor secula- 
re , fiind esenţială, pentru a vedea privirea lui 
Eminescu: care se împotriveşte năvalei evreieşti, 
dar consideră şi mai vinovaţi fanarioţii care au 
încurajat această invazie, pe un teritoriu pe care 
l-au tratat nemilos, ca alogeni. 


Utilitatea demersului este şi meta-juridică. 
Apariţia legilor 107/2006, 217/2015, 157/2018, 
impune practicii juridiciare o analiză a surselor 
documentare, care să scoată în evidenţă ansam- 
blul luărilor de poziţie ne-convenabile (pentru 
Ministerul Adevărului instalat la Bucureşti) 
ale înaintaşilor noştri, reflecînd contextul în 
care acestea s-au produs şi modul în care s-au 
înlănţuit, în dialectica devenirii istorice. O astfel 
de amenajare „hyper-muzeistică” (de unde aluzia 
de frescă - cu trimitere la aceea de pe columna 
lui Traian... ) este necesară pentru ca represiu- 
nea proiectată contra aprobatorilor antisemiţilor 
vechi să devină măcar previzibilă: legislato- 
rii aserviţi ar trebui să precizeze care dintre 
afirmaţiile/ actele apărătorilor naţiunii trebuie 
denunţate/ criminalizate, pentru ca aceia care 
şi-ar arăta acordul (justificînd etc.) cu emiterea 
respectivelor idei să fie buni de puşcărie. Studiul 
acestui fagure ideatic conduce la legitimarea sau 
la delegitimarea suplimentară a legilor represive 
(care oricum sunt inadmisibile, într-un regim 
democratic şi suveran). Ce sens are, de exemplu, 
să acuzi un tînăr legionar (lăncier) că a aderat la 
viziunea unor mentori ai săi (Eminescu, Iorga, 
A.C. Cuza etc.), dacă nu condamni, în acelaşi 
timp, respectivele modele; sau, nu arăţi ce s-ar fi 
schimbat, astfel încît teza (nocivităţii) cotropirii 
evreieşti să nu mai fi fost valabilă după 1918 
(tocmai cînd prezicerea că musafirii vor acapara 
economia se adeverea)? În fine, ce s-a schimbat 
azi, încît să întemniţăm pe cel care s-ar arăta 
preocupat de victoria evreilor comunişti sau de 
excesul de putere evreiască în România? 

Munca de selectare a documentelor, de sca- 
nare şi transformare în format text, de clasificare 
şi indexare s-a arătat amplă. O bună parte dintre 
personalităţile noastre culturale s-au implicat în 
denunţarea „invaziei şi cotropirii economice”, 
considerînd că e vorba de apărarea ţării de un 
atac corosiv, viral, de o distrugere pe dinăuntru. 
Lucrările lor au fost metodic uitate sau epurate 
(ultima dată, de comunişti). Dar apariţia scanere- 
lor şi cataloagelor digitale au permis numeroase 
recuperări, lista devenind intimidant de mare. 

Ca atare, temîndu-mă că lucrarea se va prelungi 
(poate dincolo de marginea vitalității mele) 
m-am decis să prezint un raport preliminar de 
cercetare, un rezumat privind acest studiu de 
caz (privind explorabilitatea viziunilor partaja- 
te), abţinîndu-mă de la comentarii personale şi 
încercînd să redau sintetico-analitic pledoaria co- 
lectivă diseminată în texte. Rămânînd ca cititorii 
/vizitatorii să aprecieze nu numai validitatea sus- 
tinerilor fiecărui autor ci şi poziţionarea respecti- 
vei intervenții în țesătura perspectivei partajate. 
Dacă a ieşit un rechizitoriu coerent - nu e vina 
mea ci a criteriului de selecţie a materialelor şi a 
efortului de fuziune ideatică. 

Pentru o pledoarie în sens contrar trebuie 
alcătuită bibliografia filosemitismului (sau a 
condamnării antisemitismului). Are cine şi are 
din ce. Propaganda măsluitorilor istoriei scrise 
a acoperit vocile participanţilor la istoria trăită 
cu straturi groase de contra-sens fabricat, care 
au răsturnat perspectiva privind destinul ţării. 
Civilizaţia a progresat spre „1984”, spre cultiva- 
rea conştiinţelor docilizate de către putere. S-a 
terminat cu poiana gîndurilor crescute suveran, 
dinăuntru, din seminţe răspîndite de vîntul co- 
municărilor libere, de la firul ierbii. Fascinat de 
fiziologia bucătăriei sensului, am încercat să scot 
la lumină pietrele de dedesubtul făcăturii operate 
după 1918 (similară răsturnării adevărurilor, 
după 1989). 

Am structurat problematica în 31 de aspecte/ 
acuzaţii/ puncte/ părţi/ probleme/ plîngeri/ cape- 
te/ critici/ rubrici/ reproşuri/ capitole/ subiecte/ 
teme (fiecare rupte în cîteva sub-puncte). Fiind 
vorba de repertorierea acuzațiilor aduse unor 
evrei sau a unor categorii de evrei (şi nu tuturor 
evreilor - dar această precizare, era prea evidentă 


ca să fie făcută explicit atunci, peste tot - aşa 
cum simt nevoia azi cei terorizaţi de amenința- 
rea represaliilor pentru antisemitism”) culese 
din diverse lucrări (citatele semnificative fiind 
publicate la www.piatauniversitatii.com/per- 
spective). Peste tot, se poate deci citi „nişte/ unii 
evrei” în loc de prescurtarea „evrei/ evreii” - fără 
teama de îndepărtare de la poziţia autorilor re- 
cenzaţi - căci la noi atisemitismul rasial, bazat 
pe ură etnică şi exclusivisim religios, a fost un 
accident foarte rar. Mulţi autori au subliniat de 
altfel că nu urăsc pe evrei (şi pe atunci nu aveau 
frica de legi, ca temei pentru astfel de precizări). 
În mare, evreimea acuzată de rele era văzută ca 
o populaţie invadatoare/ parazitară, organizată 
sectar, o alcătuire compradoră, similară mafiei 
„italiene” (a cărei denunţare/ înfruntare nu pre- 
supune detestarea oricărui italian). La fel cum 
se poate spune că indienii din America au fost 
victimele englezilor/ spaniolilor/ portughezilor - 
deşi e vorba evident de „nişte englezi”, de „nişte 
spanioli”, sau de „nişte portughezi”. Dar, acolo, 
substituirea localnicilor a reuşit, încît ocupanţii / 
învingătorii redefinesc legitimitatea. La noi însă, 
ei au plecat, încît nu ar fi trebuit, dacă nu am fi 
devenit colonie, să ne poată impune reprobarea 
patriotismului înaintaşilor, încadrat perfid la 
„antisemitism” holocaustizant. 

Notă: Trebuie văzut, de la caz la caz, ce 
relevanţă au comparaţiile cu situaţia din alte ţări. 
Mulţi dintre cei care s-au ocupat de „chestiu- 
nea evreiască” de la noi au încercat să arate că 
strategia de cucerire, parazitare şi dezintegrare 
a naţiunilor este universală, scoţînd în evidenţă 
similitudini fenomenologice. Aşa cum am mai 
spus undeva, eu consider această armă cu două 
tăişuri — de-abia aceste consideraţii generali- 
zatoare putînd denota o ură generică împotriva 
evreilor (în treacăt fie spus, şi extirparea unui 
sentiment firesc ca ura e marca unei inginerii 
dezumanizante!). Raportul dintre evrei şi diverse 
naţiuni nu e treaba noastră şi poate introduce în 
argumentaţie elemente nefiabile şi o focalizare 
defectuoasă. Acolo unde evreii erau aşezaţi de 
sute de ani şi reprezentau un mic procent din 
populaţie, problema se pune radical diferit. Ceea 
ce s-a întîmplat în România secolului 19 poate 
fi raportat doar la istoria Palestinei, în secolul 
20. lată ce nu trebuie să observe românii cu 
nici un chip (mai ales acum, cînd roata pare a se 
întoarce): că înainte de aşezarea evreilor peste 
palestinieni, o uriaşă putere mondială a încer- 
cat să forţeze împămîntenirea lor masivă în 
România, stîrnind o aprigă rezistenţă naţională, 
care astăzi este delegitimată retroactiv, în numele 
combaterii antisemitismului. Enciclopedia /bibli- 
ografia recenzată aici arată că a vorbi de „antise- 
mitismul” românesc din trecut este acelaşi lucu 
cu a vorbi de antisemitismul actual al palestinie- 
nilor; şi de cel viitor, al românilor - dacă redevin 
ţintă pentru sionism. 

Baza de fişe (cu citatele semnificative extra- 
se) alcătuită urmărind numeroşi autori, e prea 
mare pentru o expunere liniară. Ca să nu mai 
vorbim de colecţia textelor integrale. Dacă sim- 
pla enumerare a lucrărilor care conţin elemente 
interesente (din care am extras fragmente sem- 
nificative, ca să nu procedez ca filosemiţii care 
critică lucrări inaccesibile) a ocupat numeroase 
pagini, acoperirea cu mii de citate a celor 31 de 
teme (cu 150 de subteme) în care am descompus 
subiectul (capete de plîngere a românilor contra 
evreilor ocupanţi) ar umple un volum masiv, iar 
suma lucrărilor complete - o vastă bibliotecă. 

Nu sînt opiniile mele (în afară de cîteva 

trimiteri la texte ale mele, tratate ca în cazul altor 
autori), ci opinii recenzate integrativ de mine, 
care confirmă teza din raportul comisiei Wie- 
sel citată mai sus. 

Esenţa ideilor extrase din opinii/ păreri/ 
pledoarii a fost distribuită astfel ca repertoriul 
tematic al contenciosului româno-evreiesc, 
redat mai jos, să poată fi folosit ca referenţial în 
indexarea textelor, permiţînd căutarea/ navigarea 
pe baza aspectelor (aceste funcţii, ca şi accesul la 
citatele reprezentative, nu lucrează decît în vari- 
anta interactivă/ online a repertoriului, accesibilă 
la www.piatauniversitatii.com/perspective). Din 
motive de economie a muncii de indexare, de 
uşurare a modificărilor ulterioare şi de simplifi- 
care a explorării bidimensionale, deocamdată nu 
am granulat fin referinţele (la nivelul celor 150 
de subpuncte) ci le-am raportat la cele 31 de as- 
pecte principale. Rămîn pentru o următoare etapă 
(după completarea catalogului indexat, pînă la 
Z): rafinarea indexării, combinarea cu căutări 
în limbaj natural, definirea/ folosirea ontologiei 
relaţiilor dintre noduri (deocamdată sugerată de 
trimiteri gen , vezi şi X”). Ar trebui ca în final 
să se poată vizualiza fulguraţiile printre minţile 
participante a fiecărei idei. 

În ce priveşte formularea fiecărui aspect reţi- 
nut în referenţialul tematic, documentaliştii vor 
sesiza caracterul sintetizator extrem al abordării 
mele. Şi vor bănui faptul că am revenit de multe 
ori asupra indexului tematic, după ce am exersat 
indexarea pe baza formulărilor antecedente - 
pînă cînd am obţinut exprimări condensate ale 
sîmburilor ideatici, capabile să acopere numeroa- 
se exprimări ale ideilor respective. 

Am inclus în această frescă bibliografică 
fragmente din texte (1. de atitudine - completînd 
pledoaria românilor ce se considerau agresaţi 
de evrei; 2. Analitice - conținînd informaţii utile 
înţelegerii tematicii). Uneori fiind vorba de o 
simplă notă, care se încadra în aspectele reperto- 
riate, alteori de lucrări vaste, cu multe paragrafe 
interesante, sau chiar de opere constituite din 
numeroase texte. 

Ca în orice întreprindere bibliografică, nu am 
cerut aprobarea autorilor (de altfel, majoritatea 
decedați) sau a editorilor (care exploatează crea- 
ţia altora) şi nu am măsurat lungimea selecțiilor 
- pentru a mă încadra riguros în limitările unor 
legi anti-culturale. Mi-am luat/ asumat această 
libertate: pentru că e vorba de un act de creaţie 
documentaristică (fresca e o lucrare, o compozi- 
ție în sine, un prototip novativ de radiografiere 
a gîndirii colective), pentru că sînt conştient 
de importanţa întreprinderii şi pentru că nimic 
nu împiedică pe cei ce s-ar simţi deranjaţi (din 
motive mercantile sau ideologice) de prezenţa 
lor în acest mozaic de semnale să-mi ceară să 
dau jos extrasul din lucrarea lor (ceea ce voi 
face imediat, pentru că nu vreau să încalc voinţa 
nimănui şi nici să promovez - ca patriot - pe 
cine nu merită). 

Începem cu un punct de sinteză a00, folosit 
pentru referiri mai largi la tematica descompusă 
apoi în aspectele componente a01-a30. 


a00. Cucerire sistematică 

Acest popor special, sudat prin relaţii speci- 
fice, cu destin istoric aparte (ales de Dumnezeu, 
de soartă sau de el însuşi) şi-a perfectat milenar 
o strategie de parazitare a altor popoare, pe 
care o urmăreşte cu perseverenţă, adecvînd-o 
la condiţii; dîndu-ne şi nouă lovitura tratată 
sintetic (detaliile fiind distribuite la a01-a30) în 
următoarea desfacere: a. gama Cotropirii (vezi 
a01-06, 30 de subpuncte) progresive a teritoriu- 


lui, penetrînd fără luptă (prin metode subversive 
de tip microbian); compromiţînd încercarea de 
consolidare a tînărului stat român - ca instrument 
de propăşire a neamului românesc; invazia din 
iniţiativă individuală (sau orchestrată comunitar) 
fiind combinată cu colonizările de-românizan- 

te practicate de cuceritorii teritoriilor noastre 
(strategia sionistă reglînd dialectic relaţia dintre 
structura distribuită şi nucleu); evitarea asimi- 
lării, conservarea organicităţii grupului sudat 

de interesul colectiv (de pradă), făcîndu-se 

prin menţinerea segregării/ exclusivismului, cu 
ajutorul unor zăgazuri religioase (Tora etc.) şi 
organizaționale (Cahal etc.); reacţiile de apărare 
ale comunităţilor victimă fiind prezentate ca per- 
secuţii împotriva intruşilor fagocitanţi, generate 
de o ură monstruoasă/ iraţională (xenofobie/ an- 
tisemitism); pretinzînd daune/ despăgubiri pentru 
pierderile datorate izbucnirilor de rezistenţă. b. 
gama Exploatării (vezi a07-a12, 27 de subpunc- 
te) - resurselor (materiale şi umane) locale - prin 
strategii prădalnice (financiare, comerciale, 
capitaliste), fără scrupule morale faţă de românii 
împiedicaţi să se ridice material, prin concurenţa 
neloaială a invadatorilor şi menţinuţi în mizerie 
de jefuirea/ exploatarea/ parazitarea sistematică; 
evreii penetranţi au folosit intens o varietate de 
mijloace incorecte/ ilegale, corupînd administra- 
ţia şi aservind puterea politică cu ajutorul căreia 
au impus reguli de joc convenabile perpetuării 
dominaţiei lor monopoliste, transformînd lega- 
litatea în farsă şi statul într-o fermă colonială; 
prosperitatea pe care au atins-o peste noi a stîrnit 
revoltă, pentru că nu e rodul meritului (de regulă, 
evreii fugind de munca grea şi căutînd cîştigul 
uşor sau speculativ, beneficiul nemeritat). c. 
gama Degradării (vezi a 13-20, 36 de subpunc- 
te) personalităţii umane şi socialităţii în zona in- 
vadată (ţarcul exploatat); distrugerea modului de 
viaţă tradiţional, organicităţii locale şi etosului 
aferent; dezrădăcinînd parazitaţii mercantilizaţi 
perdant; aceştia fiind atraşi perfid în cursa unei 
competiţii dezavantajoase (a unei „modernizări” 
păgubitoare/ sluţitoare) şi pervertiţi moral, astfel 
încît să nu mai opună rezistență solidară/ eficace 
căpuşării sistematice, ci să fie utilizabili ca 
agenţi trădători în reprimarea rezistenţilor; întru 
deturnnarea destinului neamului fiind provo- 
cate sfişieri fratricide, în care goimii se distrug 
reciproc, în interes evreiesc. d. gama Aservirii 
(vezi a21-26, 31 de subpuncte) unor forţe externe 
incomodate de suveranitatea noastră; au folosit 
oculta internaţională şi au fost folosiţi de ea ca 
pîrghii (cal troian) pentru a ne împinge în direcţii 
convenabile lor , deturnindu-ne nociv politica 
externă şi ajutîndu-ne adversarii, în colonizări 
sau razboaie; pentru că în WWII s-au înfruntat 
susţinătorii cu adversarii lor, nu s-au mulţumit cu 
a asigura victoria primilor şi a o valorifica prin 
înfiinţarea Israelului, ci i-au declarat pe adversari 
monştri, ai căror urmaşi trebuie să le plătească 
interminabile despăgubiri, în numele suferințelor 
neamului ales (în timp ce suferințele produse de 
ei sînt trecute sub tăcere, pentru că lovesc fiinţe 
inferioare). e. gama Dominaţiei (vezi a27-30, 

21 de subpuncte) prin care valorifică acapararea 
politică realizată aservind uzurpatorii locali ai 
puterii, tradători folosiţi ca mercenari plătiți de 
victime; au intoxicat conştiinţele, falsificînd an- 
ti-naţional trecutul, cu ajutorul mediei acaparate, 
al arhivelor cucerite, al şcolii deturnate; ajungînd 
să ne scrie/ impună, orwellian, o „istorie” care 
ocultează diferendul istoric dintre noi şi ei - 
redus falacios la o nejustificată persecutare a lor; 
corupîndu-ne reprezentanţii”, care au introdus 


